

**Program :**

|  |  |  |  |  |
| --- | --- | --- | --- | --- |
| ***Himne Republike Hrvatske i Republike Crne Gore*** | | | | |
|  |  |  |  |  |
| ***1.*** | ***G. F. HÄNDEL :*** | ***Sarabande, Allegro*** | ***oboa :*** | ***OZANA KNEZOVIĆ*** |
|  |  |  | *klavir :* | *Lidija Molčanova* |
|  |  |  | *nastavnica :* | *Nadica Ristić Simović* |
|  |  |  |  |  |
| ***2.*** | ***Fr. BURGMÜLLER :*** | ***Etida op.105 br.12*** | ***klavir :*** | ***MARIJA ZEČEVIĆ*** |
|  |  |  | *nastavnica :* | *Gabriella Aksamit* |
|  |  |  |  |  |
| ***3.*** | ***P. M. DUBROIS :*** | ***Cortege*** | ***trombon :*** | ***MARTINA KOVAČEVIĆ*** |
|  |  |  | *klavir :* | *Oleksij Molčanov* |
|  |  |  | *nastavnica :* | *Martina Vuksanović* |
|  |  |  |  |  |
| ***4.*** | ***A. CHAILLEUX :*** | ***Andnate et Allegro*** | ***saksofon :*** | ***MATIJA VUČINOVIĆ*** |
|  |  |  | *klavir :* | *Lidija Molčanova* |
|  |  |  | *nastavnik:* | *Goran Turkalj* |
|  |  |  |  |  |
| ***5.*** | ***W. A. MOZART :*** | ***Arie de Pamina*** | ***sopran :*** | ***MILICA LALOŠEVIĆ, prof.*** |
|  |  |  | *klavir :* | *Lidija Molčanova* |
|  |  |  |  |  |
| ***6.*** | ***R.STRAUSS :*** | ***Koncert za rog in Es-dur*** |  |  |
|  |  | ***3. stavak*** | ***rog :*** | ***NIKOLA KOVAČEVIĆ*** |
|  |  |  | *klavir :* | *Lidija Molčanova* |
|  |  |  | *nastavnik :* | *Martin Hrćan* |
|  |  |  |  |  |
| ***7.*** | ***S. RAHMANINOVFF:*** | ***Preludij op.32 br.12 gis-mol*** | ***klavir :*** | ***GABRIELA KOVALIOVA*** |
|  |  |  | ***nastavnica :*** | ***Lidija Molčanova*** |
|  |  |  |  |  |
| ***8.*** | ***A. PIAZZOLLA :*** | ***Winter*** |  | ***KOMORNI TRIO*** |
|  |  |  | ***klavir :*** | ***ANASTASIJA ALEKSIĆ*** |
|  |  |  | ***rog :*** | ***NIKOLA KOVAČEVIĆ*** |
|  |  |  | ***trombon :*** | ***NEMANJA MARIĆ*** |
|  |  |  | *nastavnica :* | *Martina Vuksanović* |
|  |  |  |  |  |
| ***9.*** | ***B. THIELE – G. D. WEISS :*** | ***What a wonderful world*** |  |  |
|  | ***E. MORICCONE :*** | ***Moment for Moriccone*** | ***izvodi :*** | ***PUHAČKI ORKESTAR*** |
|  |  |  | ***dirigentica :*** | ***Martina Vuksanović*** |

**MUZIČKA ŠKOLA TIVAT**

Sliku jednog društva, njegovog razvoja, potreba i kulture, tradicije i napretka u njemu, u velikoj mjeri daje škola. Škola je uvije nosila pečat vremena i bila izložena promjenama. Muzička škola Tivat osnovana je 29. listopada 1964. godine od strane Općine Tivat.

Svoju politiku razvoja Škola usmjerava ka puhačkim instrumentima. U osnovnoj glazbenoj školi zastupljeni su sljedeći instrumneti : klavir, harmonika, violina, gitara, udaraljke, flauta, oboa, klarinet, saksofon, trublja, rog, trombon.

Od školske godine 2012./2013. Škola dobija licencu za srednju glazbenu školu, puhačke instrumente (flauta, klarinet, saksofon, trublja, rog, trombon) i klavir.

Značajno je naglasiti da je kao prva glazbena škola u Crnoj Gori otvorila odjel **LIMENIH PUHAČA** (rog i trublja) i poslije samo godine dana rada ovog odjela, pokazala značajne rezultate na natjecanjima.

Odličnom suradnjom sa NVO „Ars praesentia“ od 2003. godine realiziraju se Međunarodne radionice za puhačke instrumente u Tivtu.

Trogodišnja suradnja Muzičke škole Tivat i profesora puhačkih instrumenata sa Kraljevske akademije iz Stockholma, doprinijela je razvoju puhačkih instrumenata, po kojima je škola prepoznata i van granica Crne Gore.

Ovakvom politikom razvoja i suradnjom sa mnogim eminentnim umjetnicima i pedagozima puhačkih instrumenata, postigli smo željeni cilj.

Škola uživa ugled u okruženju, gradu i državi. Njeguje dobru suradnju sa lokalnom zajednicom, gdje je uključena u mnoge zajedničke projekte. Uspješnom realizacijom mnogih natjecanja, koncerata, projekata, svrstavamo se u jedno od vodećih škola u državi.

Suradnja, povjerenje, nove inicijative, uzajamna podrška, stvaraju kvalitetan put Školi, a samim tim utiču i na unapređenje obrazovanja. Međusobno razumijevanje stvara pozitivnu i zdravu radnu atmosferu, koja je garancija uspjeha.

Stoga je naša želja da se uvijek mijenjamo i da budemo drugačiji.

Dan škole je 25. studenog.

**PUHAČKI ORKESTAR,** osnovan je školske 2006./2007. godine kao manji ansambl i nastupao pod dirigentskom palicom prof. Mile Veličković (rog). Od 2008. godine do danas orkestrom je dirigiralo više glazbenih pedagoga: Tamara Radonjić Fistrič, Goran Turkalj, Nevil Klakor i Martina Vuksanović. Nastupao je na mnogim natjecanjima i festivalima u: Kotoru, Tivtu, Cetinju, Podgorici, Herceg Novom, Rovinju, Puli, i drugim mjestima.

Članovi puhačkog orkestra nastupali su u sastavu Simfonijskog orkestra Crne Gore, orkestra Muzičke akademije Cetinje, kao i orkestra Glazbeno prosvjetnog društva Tivat, Gradske muzike Budva i Kotor. Pored klasičnog programa orkestar veoma uspješno njeguje i repertoar zabavne glazbe.

Orkestrom sada dirigira Martina Vuksanović, profesorica trombona.

***Umjetnička škola Luke Sorkočevića Dubrovnik***

Određeni oblici javnog glazbenog obrazovanja u Dubrovniku, datiraju iz devetnaestog stoljeća ( podučavanje glazbe u učiteljskoj školi ). Između dva svjetska rata, djelovale su dvije privatne glazbene škole ( Paule Begović, te Helene i Eduarda Křenek ) ; glazbeni pedagog, zborovođa, dirigent i skladatelj Čeh Josef Vlach-Vrtický, da bi od 1. rujna 1929. godine počela sa djelovanjem Muzička škola Dubrovačke filharmonije, koja je kroz povijest kontinuirano djelovala i mijenjala mnogobrojne nazive.

Školske godine 1990. / 1991. velikim zalaganjem gđe. Luciane Leoni prve baletne pedagoginje u školi, prof. Tatjane Šarić Lucić – ravnateljice Klasične baletne škole u Zagrebu i tadašnjeg ravnatelja Centra za umjetnički odgoj i obrazovanje «Luka Sorkočević» Dubrovnik - prof. Vinka Brnadića na školi je započela svoje obrazovanje i prva generacija učenika na baletnom odjelu, da bi Rješenjem Ministarstva prosvjete i kulture Republike Hrvatske školske godine 1991. / 1992. pored dotadašnjeg isključivo glazbenog obrazovanja, na školi započelo i službeno osnovno baletno obrazovanje.

Odlukom Skupštine općine Dubrovnik od 17. studenog 1992.godine, dotadašnja Muzička škola prerasta u Umjetničku školu Luke Sorkočevića Dubrovnik, čija je djelatnost obrazovanje učenika osnovnoškolske dobi po programima za osnovne / glazbene i baletne škole /, odgoj i obrazovanje učenika srednjoškolske dobi po programima za srednje glazbene i baletne škole, te škole primijenjenih umjetnosti. Djelatnost Umjetnicke škole Luke Sorkočevića Dubrovnik je i rad s djecom predškolskog uzrasta kroz predškolski glazbeni i baletni kutić.

Školske godine 1993. / 1994. započelo je obrazovanje i prve generacije učenika na dislociranom odjeljenju Umjetniččke škole Luke Sorkočevića Dubrovnik u Cavtatu – sa održavanjem nastave u prostorima Osnovne škole Cavtat.

Školske godine 1993. / 1994. svoje obrazovanje započinje i prva generacija učenika srednjoškolske dobi u programu primijenjenih umjetnosti – smjer: slikarski dizajner.

Školske godine 1995. / 1996. svoje glazbeno obrazovanje započinje i prva generacija učenika Umjetničke škole Luke Sorkočevića Dubrovnik – na Područnom odjeljenju u Korčuli, na kojem su se učili instrumenti : glasovir, gitara, violina, harmonika, mandolina, klarinet, saksofon i blok-flauta, a uz temeljni predmet solfeggio. Od školske godine 2013. / 2014. Osnovna glazbena škola djeluje u sklopu Osnovne škole Petra Kanavelića Korčula.

Školske godine 1997. / 1998. svoje je srednjoškolsko obrazovanje započela, i uspješno završila, za sada jedina generacija polaznica klasičnog baleta, *a većina djevojaka prve srednjoškolske generacije, svoje su prve profesionalne korake pronašli na «daskama» baletnog ansambla Hrvatskog narodnog kazališta u Zagrebu, Splitu, Rijeci, Milanu, Los Angelesu i Beču.*

Škola se nalazi u zgradi bivšeg samostana Sv. Katarine – reda časnih sestara Benediktinki, u ulici Josipa Jurja Strossmayera ( prije ulica Sv.Katarine ).

Nakon katastrofalnog potresa koji je zadesio jug Hrvatske, 15. travnja 1979.godine, u kojemu je stradao i objekt današnje Umjetničke škole, isti je obnavljan dvije godine, u periodu od 1982. do 1984. godine, te od tada škola raspolaže s 21 učionicom za indiviualnu nastavu, 2 baletne dvorane, 8 učionica za skupnu nastavu, koncertnom dvoranom, zbornicom, prostorima uprave, nototekom i fonotekom, te velikim parkovnim prostorom u kojemu se redovito održavaju dramske i glazbene priredbe Dubrovačkog ljetnog festivala.

